	ROMÂNIA

MINISTERUL APĂRĂRII NAŢIONALE      CENTRUL MILITAR JUDEȚEAN NEAMȚ 
Piatra Neamț        


	NECLASIFICAT
Exemplar unic




COMUNICAT RECRUTARE 

Pentru buna informare a opiniei publice, vă adresăm rugămintea de a pune la dispoziția cetățenilor interesați următoarele informaţii de interes general din partea Biroului informare-recrutare al  Centrului militar judeţean Neamţ.

CAMPANIE DE RECRUTARE A REZERVIȘTILOR VOLUNTARI

Ministerul Apărării Naționale lansează o nouă campanile de recrutare pentru cetățenii care doresc să îndeplinească serviciul militar în rezervă, în calitate de rezervist voluntar, seria aceasta fiind scoase la concurs un număr de 4936 funcții de ofițeri, maiștri militari, subofițeri și soldați și gradați rezerviști voluntari în unităţi militare de pe întregul teritoriu național.

În județul Neamț sunt disponibile 47 locuri dintre care 7 în garnizoana Piatra Neamț și 40 în garnizoana Roman.

[image: image1.png]


Înscrierile au loc până pe data de 28 iunie 2024, numai la sediul Biroului informare-recrutare, iar la prezentarea la Centrul Militar Județean Neamț, cetăţenii care doresc să îndeplinească serviciul militar în calitate de rezervist voluntar vor completa o cerere de înscriere și vor prezenta următoarele documente:

- actul de identitate, în original şi în copie;

- certificatul de naștere, în original și copie;

- certificatul de cazier judiciar, eliberat cu maxim şase luni înainte de data depunerii;

- acte de studii şi/sau alte documente care atestă alte competenţe dobândite în viaţa civilă, în original şi în copie;

- permisul de conducere valabil, în original şi în copie, dacă este cazul, pentru candidaţii fără pregătire militară, dacă îndeplinirea atribuţiilor postului pentru care candidează presupune conducerea tehnicii specifice;

- livretul militar, în original şi în copie, dacă este cazul, numai pentru cei care deţin calitatea de rezervist.

Activitățile de recrutare, selecție, repartizare și instruire se vor desfășura după următorul calendar:

- susținerea probelor de selecție: 03.06 - 01.07.2024;

- efectuarea examinării medicale: 10.06 - 16.07.2024;

- repartizarea candidaţilor: 22 - 26.07.2024;

[image: image12.png]


- instruirea candidaților fără pregătire militară: 09 - 27.09.2024.

Conform prevederilor Legii nr. 115/2021 pentru modificarea și completarea Legii nr. 270/2015 privind Statutul rezerviștilor militari, respectiv republicarea Legii nr. 270/2015 privind Statutul rezerviștilor voluntari, aceștia beneficiază de anumite avantaje, dintre care amintim:

– posibilitatea continuării carierei în viaţa civilă;

– cuantumul remuneraţiei acordate în perioada în care rezerviştii voluntari nu participă la instruire şi nici la misiuni este de 30 % din solda de funcţie, la care se adaugă solda gradului deţinut;

– a crescut cuantumul indemnizației de instalare, prin adăugarea la solda de funcţie, a gradațiilor și a soldei de comandă, pe lângă solda de grad;

– nu mai există obligația restituirii cheltuielilor de recrutare şi selecţie, în situația nesemnării/ nefinalizării contractului;

– au fost eliminate limitările privind plecarea rezerviștilor voluntari în străinătate;

– există posibilitatea repartizării în funcții, fără a mai susține probele de selecție, a rezerviștilor proveniți din cadre militare în activitate și soldați/gradați profesioniști, în primul an de la trecerea în rezervă.

- cursuri gratuite, potrivit reglementărilor aplicabile personalului militar în activitate, în funcție de nevoile unităților militare.

Pentru informații suplimentare vă stăm la dispoziție la sediul biroului nostru din Piatra Neamț, str. Durăului nr. 9 sau la numerele de telefon 0233213886, 0233213473 sau accesând link-ul https://www.recrutaremapn.ro/rezervist.php .


Şeful Biroului informare-recrutare


Maior


          PARIS HISUM


Tel. : fix - 0233213886


          Mobil - 0773765440











